Ritratt: Lê Minh, Pexels .td_uid_2_615ebb49b12b6_rand.td-a-rec-img{text-align:left}.td_uid_2_615ebb49b12b6_rand.td-a-rec-img img{margin:0 auto 0 0} Il-Ministeru tal-Edukazzjoni ordna investigazzjoni wara li ħarġu rapporti li tifla ta' tliet snin baqgħet magħluqa f'garaxx għal tliet sigħat wara li ma niżlitx minn fuq il-vann tal-iskola. Fi stqarrija, il-Ministeru qal li ttieħdet azzjoni wkoll, biex l-operatur ġie notifikat li x-xufier ikkonċernat jitwaqqaf b'mod immedjat milli jopera fuq l-iskema tat-trasport b'xejn għall-istudenti. Wara li l-mezzi tax-xandir irrappurtaw il-każ ta' tifla ta' 3 snin li ma niżlitx minn fuq it-trasport allokat għas-servizz ta' Klabb 3-16 offrut mill-FES wara l-ħin tal-iskola, il-Ministru għall-Edukazzjoni Justyne Caruana immedjatament tat struzzjonijiet lill-management tal-ministeru biex il-każ ikun investigat b'reqqa, kompliet l-istqarrija. Il-Ministru talbet ukoll biex tittieħed kull azzjoni li hi meħtieġa fiċ-ċirkostanzi. L-investigazzjoni se titmexxa mill-eks Imħallef Philip Sciberras, Josie Brincat, eks Assistent Kummissarju u Salvina Muscat, edukatriċi rtirata u eks assistent direttur fil-Ministeru għall-Edukazzjoni. Skont rapporti, l-omm, Bojana, qalet li t-tifla ma ttiħditx il-Klabb 3-16 tal-Ħamrun wara l-ħin tal-iskola. Qalet, li bintha tittieħed hemm sakemm il-ġenituri tagħha jkunu għadhom ix-xogħol u malli ndunat li bintha ma kinietx il-Klabb, għamlet kuntatt mal-iskola u ma ngħatat l-ebda ħjiel ta' fejn hi. It-tifla twasslet id-dar wara l-4pm. Skont rapporti, apparti x-xufier kellu jkun hemm ukoll supervisor biex jiżgura s-sigurtà tat-tfal fuq il-minibus, iżda ma kien hemm l-ebda supervisor fuq dan il-van. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ebb49b179c_rand.td-a-rec-img{text-align:left}.td_uid_3_615ebb49b179c_rand.td-a-rec-img img{margin:0 auto 0 0}